Súradnice: 48°47′36″S 21°52′20″V﻿ / ﻿48,793333°S 21,872222°V﻿ / 48.793333; 21.872222

**Petrovce nad Laborcom** sú obec na Slovensku v okrese Michalovce.

Polohopis
---------

Obec leží v centrálnej časti Zemplína, v severnej časti Východoslovenskej nížiny, približne 5 km severne od Michaloviec. Východným okrajom obce preteká rieka Laborec, západnou časťou potok Ortáš. 

Obcou prechádza cesta I/18 (Strážske – Michalovce), ako aj železničná trať Michalovce – Humenné, ktorá má v obci zastávku.

### Geológia

Veľkú časť katastra pokrývajú terasovité piesčité štrky Zbudskej terasy, formované v starších štvrtohorách. Malú časť pokrývajú fluviálne sedimenty ako piesčité štrky a hliny, sústredené prevažne pozdĺž toku Laborca.

Symboly obce
------------

Erb obce znázorňuje dva skrížené zlaté kľúče na červenom štíte so zelenou pažiťou v spodnej časti. Námetom sú kľúče svätého Petra, použité na pečati z druhej polovice 18. storočia s „S. P. PETROCZ" (Pečať obce Petrovce). Vlajka obce s pomerom strán 2 : 3 je ukončená tromi cípmi, t. j. dvomi zástrihmi, siahajúcimi do tretiny jej listu. Pozostáva z troch pozdĺžnych pruhov vo farbách žltej (3/6), červenej (2/6) a zelenej (1/6).

Dejiny
------

Najstaršia písomná správa o obci pochádza z listiny kráľa Bela IV. z roku 1254. Názov pochádza zrejme od prvého majiteľa daného územia a v neskoršom období sa v písomnostiach objavujú podoby Petroch, Petrouch a Petrowch. V 30. rokoch 14. storočia boli už Petrovce v majetku šľachticov z Michaloviec, ktorí obec spravovali až do 17. storočia. 

V roku 1374 sa spomína rozostavaný kostol, no aj dva zemepánske mlyny na Laborci a 13 sedliackych domácností. Na prelome 15. a 16. storočia z dôvodu vysťahovalectva ubudlo sedliakov a v roku 1600 tu bolo obývaných len 8 poddanských domov, kostol a fara. Pokles obyvateľov nasledoval aj v 17. a začiatkom 18. storočia, no po roku 1715 sa zásluhou prisťahovalcov počet ľudí zvyšoval. Zväčša poddaní sa živili poľnohospodárstvom, zberom chmeľu, rybolovom, no tiež prevážaním soli a prácou vo viniciach. Petrovce mali v roku 1869 708 obyvateľov, v roku 1900 to bolo 718 ľudí, no v roku 1930 zaznamenali iba 594 obyvateľov. Potom nasledoval rast na 669 v roku 1948, 868 v roku 1961 a 940 v roku 1970. Počas sčítania v roku 2001 mala obec 933 obyvateľov, z toho 758 (81,3%) slovenskej, 165 (17,7%) rómskej, 5 (0,5%) rusínskej a po jednom (0,1%) maďarskej, ukrajinskej a českej národnosti. Rímskokatolíkov bolo v obci 525 (56,4%), gréckokatolíkov 388 (41,6%), pravoslávnych 5 (0,5%), evanjelici, reformovaní a starokatolíci po 3 (0,2%) a jeden obyvateľ (0,1%) bol jehovista. 

V súčasnosti sú Petrovce nad Laborcom modernou obcou s vybudovanou infraštruktúrou. Obyvateľom je k dispozícii verejný vodovod, plynovod, verejné osvetlenie, obecný rozhlas, internetová sieť s digitálnou ústredňou, buduje sa kanalizácia, realizuje separovaný zber odpadu. V prevádzke je materská škola s verejnou počítačovou učebňou.

Kultúra a zaujímavosti
----------------------

### Pamiatky

* Rímskokatolícky kostol Najsvätejšej Trojice, jednoloďová neoklasicistická stavba s polygonálnym ukončením presbytéria a predstavanou vežou, z roku 1903. Stojí na mieste staršieho kostola. Fasády kostola sú členené polkruhovo ukončenými oknami so šambránami, priečelie je ukončené trojuholníkovým štítom. Veža je ukončená ihlancovou helmicou.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Cirkev v dejinách obce* [online]. Oficiálne stránky obce Petrovce nad Laborcom. Dostupné online.

Zdroj
-----

* Oficiálna stránka obce

| * z
* d
* u
Obce okresu Michalovce (3 + 75) |
| --- |
| Mestá | 
* Michalovce
* Strážske
* Veľké Kapušany

 |
| Ostatné obce | 
* Bajany
* Bánovce nad Ondavou
* Beša
* Bracovce
* Budince
* Budkovce
* Čečehov
* Čičarovce
* Čierne Pole
* Drahňov
* Dúbravka
* Falkušovce
* Hatalov
* Hažín
* Hnojné
* Horovce
* Iňačovce
* Ižkovce
* Jastrabie pri Michalovciach
* Jovsa
* Kačanov
* Kaluža
* Kapušianske Kľačany
* Klokočov
* Krásnovce
* Krišovská Liesková
* Kusín
* Lastomír
* Laškovce
* Lesné
* Ložín
* Lúčky
* Malčice
* Malé Raškovce
* Markovce
* Maťovské Vojkovce
* Moravany
* Nacina Ves
* Oborín
* Oreské
* Palín
* Pavlovce nad Uhom
* Petrikovce
* Petrovce nad Laborcom
* Poruba pod Vihorlatom
* Pozdišovce
* Ptrukša
* Pusté Čemerné
* Rakovec nad Ondavou
* Ruská
* Senné
* Slavkovce
* Sliepkovce
* Staré
* Stretava
* Stretavka
* Suché
* Šamudovce
* Trhovište
* Trnava pri Laborci
* Tušice
* Tušická Nová Ves
* Veľké Raškovce
* Veľké Slemence
* Vinné
* Vojany
* Voľa
* Vrbnica
* Vysoká nad Uhom
* Zalužice
* Závadka
* Zbudza
* Zemplínska Široká
* Zemplínske Kopčany
* Žbince

 |